b'\n_START_ARTICLE_\nUrbie Green\n_START_PARAGRAPH_\nUrban Clifford "Urbie" Green (8. elokuuta 1926 \xe2\x80\x93 31. joulukuuta 2018) oli yhdysvaltalainen jazzmuusikko. H\xc3\xa4n syntyi Alabaman Mobilessa ja soitti alun pit\xc3\xa4en pianoa, mutta siirtyi ennen teini-ik\xc3\xa4\xc3\xa4ns\xc3\xa4 pasuunaan, jonka taitajana h\xc3\xa4n on luonut uransa._NEWLINE_Green kuului muiden muassa Gene Krupan ja Woody Hermanin yhtyeisiin. H\xc3\xa4n teki kiertueen my\xc3\xb6s Benny Goodmanin orkesterin kanssa, levytti useiden huomattavimpiin lukeutuvien 1950\xe2\x80\x931960-lukujen jazzartistien kanssa ja johti omiakin yhtyeit\xc3\xa4\xc3\xa4n._NEWLINE_Green kelpuutettiin vuonna 1995 Alabama Jazz Hall of Fameen.'